En natt i Berlin

En natt i Berlin (originaltittel Victoria) er en tysk dramafilm fra 2015 i regi av Sebastian Schipper. Filmen er skutt i en 140 minutter lang tagning, uten klipp. Norske Sturla Brandth Grøvlen ble tildelt Sølvbjørnen ved Filmfestivalen i Berlin for fotograferingen i filmen (håndholdt kameraarbeid). Filmen ble markedsført med undertitlene «One city, one night, one take» og «One girl, one city, one night, one take». En natt i Berlin fikk terningkast 4-5 i norske aviser, blant annet fra VG og Dagbladet.

Handlingsreferat 
Victoria er en spansk kvinne som flyttet til Berlin, og har bodd der i tre måneder. Hun arbeider ved en kafé men får lite lønn, og kjenner ingen andre mennesker i byen. I tillegg snakker hun ikke særlig bra tysk, og hennes eneste felles språk med folk rundt henne er engelsk. Hun forlater en nattklubb rundt klokken 4 om morgenen etter en lang natt med dans og drikking, og møter fire unge menn som har bltt nektet adgang til den samme nattklubben. De kaller seg Sonne, Boxer, Blinker og Fuß. Mennene inviterer Victoria til å ta en tur gjennom byen, og hun samtykker. Etter å ha stjålet litt alkohol fra en butikk, kommer de seg opp på taket av en bygård hvor de drikker og røyker marihuana sammen. Men Boxer avslører at han tidligere hadde sittet i fengsel, etter å ha skadet noen.

Når Victoria forteller de andre at hun må forlate dem fordi hun må åpne kafeen hun jobber på i løpet av kort tid, foreslår Sonne - som har flørtet med henne hele natten - å følge henne dit. Victoria går med på dette. Når Sonne går sin vei sammen med henne, får han beskjed av Boxer om å komme tilbake snart. Det antydes at de fire mennene har planlagt noe viktig denne kvelden. Når Victoria og Sonne ankommer kafeen, inviterer hun ham inn på en kopp kaffe. Men han insisterer på at han bare drikker kakao. Sonne legger merke til et piano, og spør Victoria om å spille noe. Hun spillere en vals komponert av Franz Liszt. som imponerer Sonne. Victoria avslører at hun hadde viet hele livet til sin store drøm om å bli konsert-pianist. Men en skole som underviste i musikk ga beskjed om at hun ikke var god nok til å få utdannelse der.

Kort tid etter senere kommer en ekstremt nervøs og opphisset Boxer, og krever at Sonne kommer sammen med ham umiddelbart. Foran kafeen stjeler de fire mennene et kjøretøy og kjører sin vei. Men de kommer tilbake noen få minutter senere fordi Fuß, som hadde vært sterkt beruset tidligere, nå er bevisstløs. En desperat Boxer krever at Sonne ber Victoria om å erstatte Fuß, og hjelpe dem. Sonne er motvillig til å begynne med, men gjør til slutt det Boxer ber om. Han forteller Victoria at Boxer hadde vært under beskyttelse av en gangster Andi når han tidligere satt i fengsel. Men nå krever Andi at Boxer betaler ham for tjenestene hans. På grunn av dette har Andi bedt Boxer om å finne tre allierte, og bringe dem til et møte med Andi denne kvelden.

Men ingen av de fire mennene vet om det egentlige formålet med møtet. Til Sonnes overraskelse samtykker Victoria umiddelbart i å hjelpe dem. Hun kjører Sonne, Boxer, Blinker og Fuß (som ligger bak i bilen) til møteplassen, et parkeringshus hvor Andi venter sammen med flere bevæpnede menn. Han krever at de fire raner en bestemt bank i morges for 50 000 euro. Andi skal få 10 000 euro som tilbakebetaling, og overlate resten av pengene til dem. De fire går med på ranet, etter at Andi truer med å ta Victoria som gissel hvis de nekter. Men når Victoria kjører til banken får Blinker et panikk-anfall.

Boxer føler seg skyldig over å ha involvert Victoria i planene deres, og forårsaket vennens panikk-anfall. Han ønsker å rane banken på egen hånd. Men de andre, inkludert Victoria, forteller ham at de fremdeles ønsker å hjelpe. Selve ranet går knirkefritt, og de går til en nattklubb for å feire. Etterpå husker de at de hadde forlatt den bevisstløse Fuß i bilen. Men når de kommer tilbake til bakgaten oppdager de at politiet allerede har funnet bilen deres. I panikk forsøker de å forlate området, men blir lagt merke til av sivil-kledde politifolk. Boxer, Blinker og Sonne trekker våpen, og en skuddveksling oppstår.

Blinker blir truffet av politiet, og blir etterlatt på gaten av de tre andre. Boxer ber Sonne og Victoria om å ta med seg pengene og flykte, samtidig som han skal holde tilbake politiet på egen hånd. Sonne og Victoria kommer seg inn i en bygård, og tar et ungt par som gissel i en av leilighetene. De legger merke til at paret har en baby. De skifter klær, og tar med seg babyen når de forlater leiligheten. Når politiet dukker opp like utenfor bygården, klarer de å gi inntrykk av at de er en vanlig ung familie og politiet lar dem få lov til å forlate bygningen. De forlater babyen foran en kafé på den andre siden av gaten, og skaffer en drosje som bringer dem til et hotell i nærheten. Victoria reserverer et værelse, men oppdager at Sonne også ble truffet i skuddvekslingen mot politiet.

Skuespillere 
 Laia Costa som Victoria
 Frederick Lau som Sonne.
 Franz Rogowski som Boxer.
 Max Mauff som Fuß.
 Burak Yiğit som Blinker
 André Hennicke som Andi

Referanser

Eksterne lenker 
 
 

Filmer fra 2015
Tyske dramafilmer